Estructura bàsica de competències i nivells
El model d'acreditació es compon de 3 nivells de certificació:
La normativa de l'ACTIC defineix 8 competències.
Els continguts competencials de l'ACTIC es concreten de la manera següent:
Podeu trobar els continguts detallats per competència i nivell en format d'arxiu descarregable en l'apartat " Documentació de referència ".
Periòdicament es fa un procés de revisió i actualització de continguts mitjançant una ordre del departament competent de la Generalitat.
La revisió implica que s'hi han introduït modificacions formals per millorar-ne la claredat.
L'actualització implica comporta incorporar nous continguts o canviar-los de nivell.
El certificat de l'ACTIC, com a document administratiu, no caduca.
Ara bé, quan s'aprovi una actualització de continguts, la persona que tingui un certificat corresponent a un nivell afectat –o, en el cas del nivell 3, unes competències afectades– per l'actualització podrà presentar una nova sol·licitud per obtenir un certificat actualitzat.
Si uns continguts determinats (nivell, competència) no s'han actualitzat i només s'han revisat, no és possible actualitzar el certificat corresponent.
Les versions que s'han anat publicant dels continguts són les següents:
Totes les versions es poden consultar a l'apartat " Documentació de referència " del portal.
L'aspirant es pot descarregar el certificat des de la seva zona privada ( Acreditacions > Certificats obtinguts ) sempre que ho necessiti, a partir del moment en què el sistema d'avaluació dona un resultat favorable de la prova.
El certificat ACTIC consisteix en un document digital en format PDF signat electrònicament per la Secretaria de Polítiques Digitals.
Atenció: El nom i els cognoms apareixeran al certificat de la mateixa manera que l'aspirant els ha introduït en la sol·licitud.
Recomanem, doncs, que no ometeu els accents gràfics i que escrigueu el nom i els cognoms en minúscules, tret de les lletres inicials.
En el cas del nivell 3, si la persona titular aprova noves competències, aquestes s'incorporaran al certificat quan es descarregui.
Les persones que hagin participat en alguna de les proves poden consultar mitjançant la zona privada del portal ACTIC el seu historial, que inclou les dades referents a les proves efectuades i els certificats obtinguts.
Verificació de la validesa del certificat
Per verificar la validesa d'aquesta signatura heu de configurar el vostre lector de documents PDF amb l'ajut d'aquests tutorials:
També es pot verificar l'autenticitat del certificat clicant a l'opció " Comprovació del certificat " de la secció "Serveis ACTIC" del menú situat a l'esquerra del portal.
S'obrirà una pàgina on caldrà introduir el número de registre que figura al peu del certificat i el número del document identificador (DNI, NIE, passaport) de la persona titular.
També podeu fer servir el validador de documents PDF signats del Consorci AOC: SingaSuite - Validar PDF
Els certificats següents han estat declarats equivalents als de l'ACTIC:
Els certificats equivalents al certificat mitjà de l'ACTIC permeten presentar-se a la prova del nivell 3 de l'ACTIC.
Podeu consultar el tràmit que cal fer a l'apartat Informació detallada del procediment d'aquest portal.
Podeu descarregar les ordres que reconeixen les equivalències en l'apartat Documentació de referència d'aquest portal.
Encara que les ordres que reconeixien l'equivalència amb l'ACTIC dels certificats de COMPETIC o de la UOC emesos abans del curs 2016/17 han quedat derogades, els seus efectes es mantenen.
És a dir, aquests certificats s'han de continuar considerant equivalents als de l'ACTIC (referits, això sí, als continguts aprovats per l'Ordre EMO/417/2012).